laion/Wikipedia-Exotic huggingface dataset:
דאנסטורי

דאנסטורי היא סדרת דרמה ישראלית לילדים ולנוער, שהחלה את שידוריה ב-10 בנובמבר 2018 בערוץ דיסני לצופי yes. הסדרה מתמקדת בלהקת מחול בשם פרפקט דאנס, המשתתפת בסדנת קיץ, שמטרתה להכין אותם לתחרות בפרויקט בינלאומי. אם יתקבלו אל פרויקט זה הם יזכו להגשים את חלומם הגדול לרקוד על הבמות הגדולות והנחשקות בעולם ולהיחשב "כדבר הבא" בתחום הריקוד. אך הכל משתנה כאשר תום הלוי (גל פופולר) לא נהנה מאור הזרקורים והתהילה ומחליט לפרוש מהלהקה. הוא מקים להקת ריקוד חדשה משלו שתתחרה מול פרפקט דאנס ראש בראש עד התחרות העולמית ודפנה (דניאל גל) מסכימה להיות המנטורית והכראוגרפית של תום ולעזור לו. עופר פז (עופר חיון) – מאמן להקת פרפקט דאנס. תום הלוי (גל פופולר) – זכה בתוכנית ריקודים והפך לכוכב הלהקה, מתקשה עם אור הזרקורים של חיי התהילה, מחליט לפרוש מלהקת פרפקט דאנס ומקים להקה משלו. היה בן זוגה של אור עד אמצע עונה 1, והם חזרו בסוף עונה 1. צ'רלי (סימור דניאל) – בתו של מנהל הקפיטריה שבו אוכלים חברי הלהקה, מתגלה כבעלת כישרון ריקוד ומצטרפת ללהקת פרפקט דאנס. בת זוגו של מיכאל. הודחה מהלהקה בפרק הראשון של עונה שתיים, ובפרק השני חזרה. דפנה בורשטיין (דניאל גל) – כריאוגרפית עבר שהפכה לרסטורצית לאחר שעזבה את תחום המחול, חוזרת באמצע עונה 1 ככוריאוגרפית של להקת האינדי שהקימה ביחד עם תום. אחות של אור. כליל חורש (יובל גרגיר-גונן) – רקדנית פריסטייל שמתקבלת לפרפקט דאנס אחרי שנפגשת בדפנה, מודחת מהסדנה בפרק הראשון של העונה השנייה, וחוזרת בפרק השני. עוזבת את הסדנה בעונה השנייה. אור בורשטיין (דריה פורר) – רקדנית מקצועית בלהקת פרפקט דאנס, אחות של דפנה, בת זוגו של תום עד אמצע העונה הראשונה. נהיית בת זוגו של מיכאל, הם נפרדים ואז היא חוזרת לתום בתחילת העונה השנייה. אלעד בירון (מיכאל גבעתי) – רקדן רחוב, עובד בחנות הירקות של אביו. פוגש את הילי בפרק הראשון של העונה הראשונה ומתאהב בה. הופך להיות בן זוגה והם נפרדים באמצע העונה מכיוון שהילי התנשקה עם תום. הם חוזרים ונפרדים שוב באמצע העונה השנייה כי הילי עוזבת, נמצא בסכסוך עם הילי שבסיומו חוזר אליה. הילי (אלמה קישון) – מושבניקית עם שמחת חיים. מעריצה של תום הלוי, עוברת אצל גור לסבתא שלה בעיר הגדול כדי ללמוד בפרפקט דאנס. בת זוגו של אלעד מאמצע העונה הראשונה הוא נפרד ממנה לאחר שהתנשקה עם תום ועובר ללהקה המתחרה, בסוף העונה חוזרים ואז בעונה השנייה נפרדים שוב וחוזרים שוב. נעמה (דניאל ברוך) – רקדנית מקצועית בסדנה של "פרפקט דאנס", באמצע העונה הראשונה עוזבת את הסדנה ומקימה עם תום את להקת האינדי, לאחר מכן היא חוזרת לסדנה. בעונה השנייה היא עוברת מהדרום לתל אביב עם משפחתה. גיא (דניאל גרנט) – שחקן כדורגל, חבר של אלעד. מתאהב בנעמה, מצטרף ללהקה כדי להתקרב אליה, בארי מעיף אותו מהלהקה בתחילת העונה השנייה, הוא מחליט שהוא רוצה להתמקד רק בכדורגל ולא לנסות לחזור ללהקה. דאנסטורי, במיזם "אישים" לתיעוד היצירה הישראלית לידור זוארץ, דאנסטורי: "מרעננת, ממוקדת ומקפיצה" פרוגי בן בירון, ‏הנוער של היום, באתר ‏מאקו‏, 11 באוקטובר 2018 נגה רוזנברג, דאנסטורי – העונה השנייה אמא נגה https://www.haaretz.co.il/gallery/television/2018-11-12/ty-article-magazine/.premium/0000017f-e160-d75c-a7ff-fded30c30000 https://www.frogi.co.il/entertainment/tv/26280 https://www.frogi.co.il/entertainment/cinema/45502 https://www.frogi.co.il/entertainment/tv/26280 https://www.maariv.co.il/culture/Article-663207 https://www.ynet.co.il/article/5359236
הפועל חצור

האם התכוונתם ל... הפועל חצור (כדורעף) – קבוצת כדורעף ישראלית בעבר מקיבוץ חצור, ששיחקה בליגה הבכירה. הפועל חצור (כדורגל) – קבוצת כדורגל ישראלית בעבר מחצור הגלילית.
משטרה רפואית

האם התכוונתם ל... המשטרה הרפואית (רוסיה) – גוף ממשלתי לפיקוח על תברואה ומניעת התפשטות מגפות שפעל מהמאה ה-19. משטרה רפואית (סדרת טלוויזיה) – סדרת טלוויזיה של נטפליקס
כביש 423

כביש 423 הוא כביש אורך אזורי באזור רחובות ונס ציונה. הכביש מחבר בין כביש 431 לכביש 40 וכן את כביש 4313. חלק הכביש ברחובות פתוח כדרך מנחם בגין וחלקו השני כעוקף נס ציונה מזרח. ב-26 באפריל 2018 אושר מקטע ב' של הפרויקט, הדבר גרר טענות מתושבי האזור בטענה שהכביש יהווה מטרד רעש עבורם. במהלך העבודות התנהל מאבק על המשך סלילת הכביש, אשר הסתיים בדחיית העתירה. ביוני 2018 פורסם עדכון ללוח הזמנים של הפרויקט בו פורסם כי מקטע ג' אשר יחבר את דרך הנפת הדגל ושכונות מזרח נס ציונה לדרך מנחם בגין ברחובות. באוגוסט 2018 החלו העבודות על הקמתו של המקטע. ב-7 באוקטובר 2019 דווח כי הכביש נמצא בשלבי ביצוע מתקדמים לחיבור המקטע הקיים לדרך הנפת הדגל בנס ציונה. ב-30 ביוני 2020 נפתח הכביש עד הכיכר שמתחברת לדרך הנפת הדגל. הפרויקט כולל קירות תומכים ואקוסטיים באורך מצטבר של כ-4 ק"מ למניעת מטרד הרעש, תחנת שאיבה בנפח 4,700 מ"ק וגשר מעל מסילת הרכבת הסמוכה. כביש 423 – עוקף מזרחי נס ציונה, באתר פורום תכנון עירוני תפוז אנשים, ‏20 בדצמבר 2017 מכרז: כביש 423 - עוקף מזרחי נס ציונה – קטע ב' סלילת כביש 423 קטע ב' וחיבורו לכבישים הקיימים, באתר נתיבי ישראל עמוד המאבק בכביש: "מחלף נס ציונה – סכנה לחיי ילדינו", ברשת החברתית פייסבוק כביש 423, עוקף נס ציונה המזרחי (ארכיון) המערכת, למה להחריב את הנוף הזה?, באתר ביתמשותף אלעד חיימוביץ', אושר קטע ב' של כביש 423 – העוקף המזרחי של נס ציונה, ‏26 באפריל 2018 עמירם ברקת, ניצחון למע"צ: נדחתה עתירה נגד סלילת כביש עוקף נס-ציונה, באתר גלובס, ‏18 באוגוסט 2018 אלעד חיימוביץ', חיבור כביש 423 לרחובות ייצא לביצוע במהלך 2019, ‏6 ביוני 2018 שבתשתיות תיעוד פרויקטים בתחבורה, תיעוד פרויקט כביש 423 חלק ב' פרויקט כביש 423 - עדכון/דבר המתכנן אסף הדר, בשעה טובה: כביש 423 המזרחי נפתח לתנועה, ‏30 ביוני 2020
המשטרה הרפואית (רוסיה)

המשטרה הרפואית (ברוסית: Медицинская полиция) היה גוף של משרד הפנים הרוסי האחראי לפיקוח וניהול תחום התברואה ומניעת התפשטות מגפות. התחום הרפואי והתברואתי ברוסיה החל עם הקמת המשטרה הרפואית בראשית המאה ה-19 כחלק ממשרד המשטרה. מאז שנת 1826, תחום זה היה כפוף לניהול משרד הפנים הקיסרי. בפרובינציות היו מחלקות רפואיות הכפופות למשטרה הרפואית שביצעו משימות רפואיות ומשטרתיות "למניעת הגורמים ששימשו מקורות למחלות באוכלוסייה", פעילויות רפואיות וכלכליות "לטיפול בחולים באמצעות הסדרת בתי חולים והבטחת עבודתם" וכן פעילויות משפטיות לאכיפת הסגר בעת הצורך. עבודת המחלקות הרפואיות הוסדרה תחילה על ידי צו ממשלתי משנת 1797, שניתנה לרשויות הרפואיות ויצרה את הבסיס לחוק הרפואי משנת 1857, שכלל סעיפים בנושא פיקוח סניטרי, פיקוח על הניקיון בערים בתחום המזון, פרסום כללים והוראות לגבי קיום "בריאות הציבור" במחוזות, השתתפות בדיון בבניית מפעלים רפואיים, ביקורת על מפעלים, דיור העובדים, אוכל ומשקאות. העובדים במשרה מלאה במחלקות הרפואיות המחוזיות היו רופאים עירוניים ומחוזיים שביצעו עבודות שונות כולל מאבק נגד מחלות זיהומיות ופיקוח סניטרי. בערים עבודה זו בוצעה על ידי רופאי ערים, שמספרם היה תלוי בתחנות המשטרה בעיר. במחצית השנייה של המאה ה-19, הטיפול בבריאות הציבור (בעיקר באזורים כפריים) עבר לגופי הרפואה המחוזית. אחד האירועים החשובים ברפואת המחוזות היה מחקר סניטרי-סטטיסטי מאסיבי על שכיחות, התפתחות גופנית ודמוגרפיה במטרה לשפר את התברואה ברוסיה ולארגן טיפול רפואי לאיכרים. בתהליך הפעילות של מוסדות אלה וגופי ניהול העיר, הם עמדו בפני השאלה של יצירת ארגון רפואי ותברואתי שאינו תלוי במחלקה הרפואית של משרד הפנים. הארגון התברואתי הראשון במחוזות ברוסיה אורגן בפרם בשנת 1872. עד שנת 1913, מתוך 93 מחוזות, רק 30 היו ארגונים סניטריים, בהם עבדו 257 רופאים: 70 רופאים סניטריים מחוזיים, 24 אפידמיולוגים ומעבדות עבדו ב-49 ערים מתוך 1,063. לאחר הקמת ברית המועצות, ב-15 בספטמבר 1922, בצו הסובנרקום "על הגופים הסניטריים של הרפובליקה", הנחשב ליום בו נוצר השירות הסניטרי-אפידמיולוגי, נוצרה התחנה הסניטרית-אפידמיולוגית הראשונה והשירות החל להתפתח כשירות ממלכתי לתברואה ומגפות, שהחליף את המשטרה הרפואית הקיסרית. השירות הפדרלי לפיקוח בתחום הגנת זכויות הצרכן, המקבילה המודרנית מחלקת המשטרה של האימפריה הרוסית המחלקה השלישית בלשכת הוד מעלת הקיסר סרגיי זובאטוב אוכרנה חיל הז'נדרמים המיוחד של רוסיה ערך זה הוא קצרמר בנושא האימפריה הרוסית ובנושא היסטוריה. אתם מוזמנים לתרום לוויקיפדיה ולהרחיב אותו.
אבי מלר

אבי מלר (נולד ב-7 באוגוסט 1953) הוא עיתונאי, שדרן ופרשן ספורט ישראלי. מלר ערך את ספר הכדורגל "ההולנדי של עכו". מלר מזוהה בעיקר עם שידורי כדורגל אנגלי, אותם הגיש שנים רבות בערוץ הספורט, אך בשנת 2004 הערוץ איבד את זכויות השידור של הפרמייר ליג, ומאז מלר משדר את שידורי כדורגל מגרמניה, איטליה, סקוטלנד ולעיתים ספרד. מלר שידר את משחקי גביע הליגה האנגלית בתקופה שהמשחקים היו משודרים בערוץ הספורט. כמו כן, מלר משתתף באולפן ליגת האלופות ומגיש את תקצירי המשחקים. מלר נולד וגדל בשכונת נווה שאנן בחיפה, ובמשך תקופה קצרה שיחק כדורגל בקבוצות נוער וילדים בעיר. למד בבתי הספר בארי והריאלי בחיפה. שירת בחיל השריון, ואף השתתף בלחימה ברמת הגולן במסגרת מלחמת יום הכיפורים. לאחר שהות של כעשר שנים באנגליה שב לישראל בשנת 1984. למלר אהדה גדולה לכדורגל הבריטי בכלל ולווטפורד בפרט. בעבר כתב טורים במעריב, ידיעות אחרונות והביטאון על המשמר. מלר משדר בגלי צה"ל ובערוץ הספורט (מאז 1992) וכותב בעיתון גלובס. מלר מרצה באוניברסיטה הפתוחה, במכללת ספיר ובמכון למנהיגות בקורסים לתקשורת ועיתונאות. מלר ידוע כשדר בעל סגנון קליל, הוא אינו נוטה לדבר על טקטיקה ועל יסודות המשחק ומרבה לפרט בסטטיסטיקות וסיפורי צבע. מלר ידוע גם במשחקי המילים שלו, אותם הוא מפגין בשידורים. בשנת 2010 השתתף כנמתח בתוכנית "נראה אותך" בערוץ 2. בשנת 2012 השתתף בעונה הראשונה של סדרת הדוקו-ריאליטי "גולסטאר" המשודרת בערוץ HOT3. בשנת 2013 השתתף פעם נוספת כנמתח, הפעם בתוכנית המתיחות "אמבוש", בערוץ 10. בשנת 2022 חשף מלר כי הוא מתמודד עם מחלת הסרטן. מלר מתגורר ברעננה. כתבות של אבי מלר באתר ערוץ הספורט ערן אברהם, אבי מלר: "האינטרנט הרג את עיתונות הספורט", באתר nrg‏, 4 בינואר 2012 יאיר נתיב, ‏"הייתי רוצה לדעת מה נשים רוצות", באתר ‏מאקו‏, 29 בנובמבר 2012 שיר זיו, "אני מרדן בלתי נלאה, הולך עם האנדרדוג", באתר ישראל היום, 6 באוגוסט 2020 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אונורה השני, נסיך מונקו

אונורה השני (Honoré II) היה נסיך מונקו משנת 1604 ועד 1662. בתחילת כהונתו עדיין כונה "הלורד של מונקו" אולם החל משנת 1612 השתנה תוארו והוא החל להקרא "נסיך מונקו". אונורה השני נולד ב-24 בדצמבר 1597. אביו ארקול שהיה הלורד של מונקו נרצח כשהיה אונורה בן 6 בלבד. אונורה הוכתר כמחליפו תחת חסות של דודו, אחי אמו, פרדריקו לאנדי (Frederico Landi). לאנדי שהיה הנסיך הרביעי של עמק טארו באיטליה, היה ידיד ובן ברית נאמן של ספרד והתיר בשנת 1605 לכוחות ספרדים לכבוש את הנסיכות הקטנה. על תושבי הנסיכות נאסר לשאת נשק, ואילו הנסיך ואחיותיו עברו להתגורר במילאנו. מועצת מונקו ניסתה להגביל את כוחה של ספרד אך הכיבוש נמשך עד שנת 1614. ההשפעה המשמעותית של הספרדים נמשכה עד לשנת 1633 שבה הוכר אונורה השני כנסיך ריבון. בהגיעו לבגרות החל אונורה השני למתוח ביקורת על הכיבוש הספרדי ופנה לעזרתה של צרפת. המלך לואי ה-13 העניק לו את התמיכה המבוקשת אשר כתוצאה ממנה נחתם בשנת 1641 בין השניים הסכם פרון (Traité de Péronne). הסכם זה שם קץ לשליטה הספרדית בנסיכות והעניק לה את הגנתה של צרפת תוך הכרה והבטחה לשמירת הריבונות שלה. כתוצאה מן ההסכם איבד אונורה השני את כל נכסיו בספרד ובאיטליה אך קיבל פיצוי מלואי ה-13 בדמות הכתרתו כמרקיז לבו (marquisate Les Baux) ותואר של דוכס ולנטינואה (Duc de Valentinois). בתקופת שלטונו פעל אונורה השני להרחיב, לבנות ולהסב את המבצר הגנואזי בנסיכות למבנה המוכר כיום כארמון הנסיכות של מונקו. בנו היחיד של אונורה השני ויורש העצר, ארקול, נהרג בקרב בשנת 1651 ובמקומו הוכתר לתפקיד נכדו לואי בגיל 9 בלבד. מדיה וקבצים בנושא אונורה השני, נסיך מונקו בוויקישיתוף אונורה השני, נסיך מונקו, באתר "Find a Grave" (באנגלית) https://madmonaco.blogspot.com/
איקרה

איקְרָה (ברומנית: Icră) היא סלט מזה העשוי ברובו מביצי דגים, ואופייני למטבח הבלקני. את האיקרה מכינים מביצי דגים מומלחים, לרוב בקלה, קרפיון או קיפון בורי בתוספת פירורי לחם, שמן, חומץ ובצל המעובדים לממרח חלק דמוי מיונז. יש המחליפים את החומץ במיץ לימון ואת פירורי הלחם במחית תפוחי אדמה. איקרה ביתית היא בצבע לבן אפרפר או ורוד (תלוי בצבע ביצי הדגים). זו התעשייתית מולבנת לצבע לבן צח או שמוסף לה צבע מאכל ליצירת צבע ורדרד. איקרה מוגשת קרה כמנת פתיחה ומשמשת גם למילוי כריכים. ברומניה, הכנת האיקרה המסורתית מוגדרת בסטנדרט ממשלתי N.I.D. 927-70 N 23 ומוכרת כהתמחות מסורתית מובטחת בשם "סלט איקרה מסורתי מקרפיון". על פי הסטנדרט על המוצר להכיל לכל הפחות 50% ביצי קרפיון. ביוון נקראת האיקרה טרמוסלטה ומהווה מאכל אופייני ליום שני הנקי הפותח את תענית הפסחא. קוויאר טוביקו מדיה וקבצים בנושא איקרה בוויקישיתוף סלט איקרה/טארמה רומנית, באתר "שום, פלפל ושמן זית" איקרה רומנית, מאתר "מתכונים נט" ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
נהר נלסון

נהר נלסון (באנגלית: Nelson River) הוא נהר שמוצאו באגם ויניפג שבפרובינציית מניטובה שבקנדה, אבל יש לו יובלים בארבע פרובינציות בקנדה ושתי מדינות בארצות הברית. הנהר נקרא על שם רב חובל רוברט נלסון על ידי מגלה הארצות הולשי תומאס בוטון (אנ') ב-1612. באותה תקופה, גרו אנשי הקרי (אנ') על גדות הנהר וקראו לו פוביניגיו או פוביניני-גיו, מה שפירושו הוא: "נהר הזרים המהירים". על השטח נלחמו על סחר הפרוות, אם כי הנהר הייז, אשר נמצא סמוך לנהר, הפך לנתיב הראשי ביבשת. נמל נלסון, עמדת סחר היסטורית של חברת מפרץ הדסון, הייתה בשפת הנהר נלסון במפרץ הדסון והייתה עמדת סחר מרכזית בראשית המאה ה-18. לאחר שהקמים את חברת מפרץ הדסון, פייר אספריט רדיסון (אנ'), ציין מגלה הארצות הצרפתי, שהוא היה מנהל המסחר הראשי בנמל נלסון במהלך אחת מתקופות השירות המתמשכות שלו באנגליה. כיום, נמל נלסון כבר לא קיים. נמל נלסון, נמל הספנות הנטוש, נותר בצד הנגדי של פה הנהר במפרץ הדסון. הנפח העצום של הנהר נלסון והירידה הארוכה הופכים אותו לשימושי לייצור אנרגיה הידרואלקטרית. שיטפון שנגרם כתוצאה מפעולת נהר עורר בעבר מספר סכסוכים מרים עם האומות הראשונות, אף כי הסכם השיטפון הצפוני נוצר בשנות ה-70 של המאה ה-20 כדי לסייע בקיזוז הנזקים שנגרמו כתוצאה מההצפות. מדיה וקבצים בנושא נהר נלסון בוויקישיתוף נהר נלסון, באתר אנציקלופדיה בריטניקה (באנגלית) Information and a map of the Nelson's watershed Nelson River, www.geonames.org David Thompson's Narrative of his Explorations in Western America 1784-1812. Toronto: The Champlain Society. 1916. p. 8. ISBN 1164617699. ארכיון מ-2016-10-11. נבדק ב-2020-03-22. Peter Kulchyski Feb 28, 2012 5 min read Share, Flooded and forgotten, briarpatchmagazine.com (באנגלית) ערך זה הוא קצרמר בנושא גאוגרפיה של קנדה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
ביצות קולומביה

ביצות קולומביה (באנגלית: Columbia Wetlands) היא ביצה שנמצאת בפרובינציית קולומביה הבריטית, שבקנדה. ביום איכות הסביבה העולמי 2005, הוגדרה ביצה זו, על פי אמנת רמסר, כבעלת חשיבות בינלאומית, והיא האתר ה-37 שהוגדר כך בקנדה. ביצה זו מתוחזקת על ידי Columbia Wetlands Wildlife Management Area ומנוהלת על ידי שירות חיות הבר הקנדי (אנ'). זוהי ”אחת מהביצות הגדולות והלא-פגועות באמריקה הצפונית”. היא משמשת כמוצא של הנהר קולומביה. חלק משטח הביצות מוגנים על ידי השמורה האקולוגית של אגם קולומביה (אנ') בקצה הדרום-מזרח של האגם. פארק המחוז של אגם קולומביה (אנ') נמצא בקצה הצפון-מזרחי של האגם. מדיה וקבצים בנושא ביצות קולומביה בוויקישיתוף "Canada names new Ramsar site in British Columbia". Ramsar Convention Secretariat. 2005-06-05. נבדק ב-2012-02-06. "Columbia Wetlands: Backgrounder". Wildsight. 2007. אורכב מ-המקור ב-2008-09-24. נבדק ב-2008-05-30. ערך זה הוא קצרמר בנושא גאוגרפיה של קנדה. אתם מוזמנים לתרום לוויקיפדיה ולהרחיב אותו.
מכתש ברנט

מכתבש ברנט (באנגלית: Brent crater) הוא מכתש פגיעה בפרובינציית אונטריו, שבקנדה. הטמפרטורה הממוצעת היא 2 מעלות צלזיוס. החודש הכי חם הוא יולי (17 מעלות צלזיוס). החודש הכי קר הוא ינואר (-17 מעלות צלזיוס). כמות המשקעים הממוצעת היא 1,113 מילימטרים בשנה. חודש אוקטובר הוא החודש שיש בו הכי הרבה גשם (145 מ"מ גשם), וחודש פברואר הוא החודש שיש בו הכי פחות גשם (56 מ"מ גשם). מדיה וקבצים בנושא מכתש ברנט בוויקישיתוף Aerial Exploration of the Brent Structure BRENT IMPACT CRATER – Crater Explorer (באנגלית) Brent, web.archive.org, ‏2016-03-03 Innovation Government of Canada, 73. Brent Crater (1951), www.ic.gc.ca Brent Crater, www.geonames.org "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא מדעי החלל ובנושא גאוגרפיה של קנדה. אתם מוזמנים לתרום לוויקיפדיה ולהרחיב אותו.
מכון המחקר המדעי המרכזי לאפידמיולוגיה

מכון המחקר המדעי המרכזי לאפידמיולוגיה של השירות הפדרלי לפיקוח על הגנת זכויות הצרכן ורווחת האדם (ברוסית: Центральный научно-исследовательский институт эпидемиологии Роспотребнадзора, בראשי תיבות: ЦНИИЭ) מבצע תיאום ובחינה של פרויקטים מחקריים ברוסיה על בעיות אפידמיולוגיות ופתולוגיה זיהומית. זהו המוסד הראשי של המועצה המדעית לאפידמיולוגיה, מחלות זיהומיות וטפיליות, שנוצר על ידי צו משותף של משרד הבריאות והאקדמיה הרוסית למדעי הרפואה. על בסיס מכון המחקר המרכזי לאפידמיולוגיה ישנם 8 מרכזי עזר ברוסיה למעקב אחר זיהומים בעלי משמעות חברתית ו-11 מעבדות מחקר. 1963 - בהחלטה של מועצת השרים של ברית המועצות מיום 12 ביוני 1963 על בסיס התחנה המרכזית לתצפית נגד מגפה והמחלקות המקבילות במכון המחקר לחיסונים במוסקבה, הוקם מכון המחקר המרכזי לאפידמיולוגיה של משרד הבריאות של ברית המועצות . 1967 - בהוראת שר הבריאות של ברית המועצות, ארגן המכון מחלקה קלינית לפתולוגיה זיהומית; בשנת 1976 הוקמה על בסיסה מחלקה קלינית לילדים לפתולוגיה זיהומית. 1971 - 1999 מבנה מכון המחקר המרכזי לאפידמיולוגיה כלל את סניף אסטרחן, ואז הפך למכון המחקר לפתולוגיה זיהומית אזורית של האקדמיה לרפואה באסטרחן . בשנת 1987, בצו של שר הבריאות של ברית המועצות על בסיס המכון הוקמה מעבדת מחקר מיוחדת לאפידמיולוגיה ומניעת איידס בשנת 1989 הפך למרכז האיגוד למניעה ובקרה של איידס. בשנת 2000 הוקם המרכז המדעי והמתודולוגי הפדרלי של משרד הבריאות הרוסי למניעה ובקרה של איידס. בשנת 1992 נפתחה המעבדה לאבחון מולקולרי של מחלות זיהומיות בבני אדם ובעלי חיים, שפעילותה הניחה את הבסיס להתפתחות האבחון המולקולרי ברוסיה. בשנים 1992 - 2002, אנשי המעבדה פיתחו באופן פעיל שיטות וטכנולוגיות למחקר ביולוגי מולקולרי באבחון מחלות זיהומיות בעלות משמעות חברתית. בשנת 2012 צו של השירות הפדרלי לפיקוח בתחום הגנת זכויות הצרכן (רוספוטרבנדזור) את המרכז המדעי והמתודולוגי לחיסונים שקיבל את שמו הנוכחי. אתר האינטרנט הרשמי של מכון המחקר המדעי המרכזי לאפידמיולוגיה (ברוסית) המרכז לאבחון מולקולרי "ФОНДЫ ЦЕНТРАЛЬНЫХ ОРГАНОВ ГОСУДАРСТВЕННОГО УПРАВЛЕНИЯ СССР И ПОДВЕДОМСТВЕННЫХ ИМ УЧРЕЖДЕНИЙ". Архивы России. אורכב מ-המקור ב-2014-11-10. נבדק ב-2015-08-14. "Электронная библиотека ДВГМУ :: Центральному НИИ эпидемиологии Роспотребнадзора - 45 лет". www.fesmu.ru. נבדק ב-2016-10-02.
פיקו דה אוריסבה

פיקו דה אוריסבה (בספרדית: Pico de Orizaba), הידוע גם בשם סיטלאלטפטל (בספרדית: Citlaltépetl), הוא ההר הגבוה ביותר במקסיקו. הטמפרטורה הממוצעת היא 13 מעלות צלזיוס. החודש הכי חם הוא אפריל (18 מעלות צלזיוס). החודש הכי קר הוא יולי (10 מעלות צלזיוס). כמות המשקעים הממוצעת היא 1,635 מילימטרים בשנה. חודש יולי הוא החודש שיש בו הכי הרבה גשם (332 מ"מ גשם), וחודש דצמבר הוא החודש שיש בו הכי פחות גשם (22 מ"מ גשם). מדיה וקבצים בנושא פיקו דה אוריסבה בוויקישיתוף פיקו דה אוריסבה, באתר אנציקלופדיה בריטניקה (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא הרים ובנושא גאוגרפיה של מקסיקו. אתם מוזמנים לתרום לוויקיפדיה ולהרחיב אותו.
פוקושי מאסאיצ'י

פוקושי מאסאיצ'י (ביפנית: 福士 政一; ‏30 בינואר 1878 – 3 ביוני 1956) היה רופא, פתולוג ופרופסור אמריטוס יפני שהיה יו"ר האגודה היפנית לפתולוגיה. הוא היה בעל אוסף הקעקועים היחיד הידוע שנלקח מהמתים, וידוע בכינויו "ד"ר קעקוע (刺青博士)". מאסאיצ'י נולד בשנת 1878 במחוז ימאגוצ'י. הוא למד בבית הספר לרפואה באוניברסיטת טוקיו, ולאחר מכן עבר ללמוד בגרמניה. בשנת 1914 הפך לפרופסור ומרצה באוניברסיטת קנאזווה ובבית הספר לרפואה של ניפון. בהמשך מונה ליו"ר האגודה היפנית לפתולוגיה. מחקרו המרכזי היה על כך שעגבת גורמת לדלקת באבי העורקים ולמחלות בבלוטת התריס. בשנת 1907 החל לנהל מחקר על העור האנושי, לאחר שראה שהדיו של הקעקוע מונע את נגעי העור שנגרמים עקב העגבת, ובמהלכו פגש בהרבה אנשים בעלי קעקועים. בשנת 1926 החל לנהל נתיחות לאחר המוות, במהלכן הסיר את העור מהגופה ושימר אותו. עד לשנת 1945 צבר כ-2,000 עורות משומרים וכ-3,000 תמונות נוספות. את העורות שבהם השתמש לתערוכות ולהצגה לאנשים שונים בתחילת שנות ה-40 של המאה ה-20 שמר מאסאיצ'י במקלט המוגן מהתקפות אוויריות. העורות ששמר במרתף היו היחידים מהאוסף שלו ששרדו את ההפצצות של בעלות הברית במהלך המערכה באסיה ובאוקיינוס השקט במלחמת העולם השנייה. פרופסור פוקושי מאסאיצ'י, סרטון באתר יוטיוב, 21 במרץ 2019 Hardy 1988, p. 74 LIFE 1950, p. 14 Hardy 1988, p. 75 Quigley 1998, p. 152 Beeler 2005, p. 79
סיודאד דה לה פאס

סיודאד דה לה פאס (בספרדית: Ciudad de La Paz), לשעבר אויילה (בספרדית: Oyala), היא עיר שמשמשת כבירת הפרובינציה ג'יבלו (אנ') שבגינאה המשוונית. העיר צפויה להחליף את מלאבו כבירת גינאה המשוונית. סיודאד דה לה פאס נמצאת ליד נהר בניטו (אנ'). בנוסף, היא נמצאת כ-323 ק"מ ממלאבו, שאינה נמצאת על החלק היבשתי של אפריקה אלא על האי ביוקו. מדיה וקבצים בנושא סיודאד דה לה פאס בוויקישיתוף "Prime Minister presents draft laws before Chamber of Deputies". Equatorial Guinea Press and Information Office. 25 בפברואר 2017. אורכב מ-המקור ב-2019-03-31. נבדק ב-25 בספטמבר 2017. {{cite web}}: (עזרה) "Swearing-in of new offices for directors at Ministry for National Defence". Equatorial Guinea Press and Information Office. 3 באוגוסט 2017. אורכב מ-המקור ב-2017-11-09. נבדק ב-25 בספטמבר 2017. {{cite web}}: (עזרה) Ciudad de la Paz, Ciudad de la Paz (ב־) Fortin, Jacey (19 בדצמבר 2012). "Poverty-Stricken Equatorial Guinea Builds Expensive Capital City In The Middle Of Nowhere". ארכיון מ-2020-01-15. נבדק ב-2020-03-22. {{cite web}}: (עזרה) Empresas portuguesas planeiam nova capital da Guiné Equatorial. africa21digital.com. 5 November 2011 Atelier luso desenha futura capital da Guiné Equatorial (אורכב 15.10.2015 בארכיון Wayback Machine). boasnoticias.pt. 5 November 2011 ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
מגפת הקורונה בסודאן

ערך זה מתעד את ההשפעות של מגפת הקורונה בסודאן, וייתכן שלא יכלול את כל התגובות והמדדים העיקריים העכשוויים.[דרושה הבהרה] ב-13 במרץ 2020 דיווחה סודאן על מקרה המוות הראשון בשטחה. המוות אירע יום קודם לכן, והאדם שמת נדבק במחלה לאחר שביקר באיחוד האמירויות הערביות בשבוע הראשון של מרץ. סודאן הפסיקה לאשר כניסה לתיירים משמונה מדינות, בהן שכנתה מצרים ואיטליה, מחשש להדבקה המונית. ב-5 במאי 2023 הודיע ארגון הבריאות העולמי כי מגפת הקורונה כבר אינה מצב חירום עולמי, בשל ירידת שיעור התמותה העולמי מהמחלה לכ-3,500 בני אדם בשבוע בחודש הקודם. נכון לספטמבר 2023 מתו בסודאן כ-5,000 איש מקורונה. מדיה וקבצים בנושא מגפת הקורונה בסודאן בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל "Sudan stops visas and flights for eight countries including Egypt over coronavirus: statement". Reuters (באנגלית). 2020-03-12. נבדק ב-2020-03-26. ארגון הבריאות העולמי: מגפת הקורונה כבר אינה מצב חירום עולמי, באתר הארץ, 5 במאי 2023 מדדי הדבקה ומוות מקורונה, לפי מדינות באתר worldometers.info, Last updated: September 05, 2023, 12:16 GMT